Menanti Senja

Menanti Senja merupakan sebuah drama televisyen Malaysia 2024 terbitan Anomali Media Sdn. Bhd. yang diarahkan oleh Faizal Nadxaman. Ia dibintangi oleh Johan As'ari dan Trisha Ooi. Drama ini memulakan tayangan perdana di Slot Samarinda, TV3 pada 17 Januari hingga 12 Februari 2024, menggantikan Hati Tercarik Luka. 

Sinopsis
Mengisahkan pengorbanan dan kasih sayang seorang ayah dan suami diuji apabila isteri dan anaknya dipisahkan daripadanya akibat kesalahan yang tidak dilakukannya.

Selepas ayahnya meninggal dunia, Syukri mengambil alih tanggungjawab menjaga ibunya, Mak Milah. Syukri membuka sebuah kedai yang menawarkan servis memperbaiki alatan elektrik dengan sahabat baiknya, Epul. Walaupun perniagaan mereka hanya kecil-kecilan, namun ia dapat menampung keluarga masing-masing.

Kehidupan sederhana Syukri berubah selepas berkenalan dengan Intan, anak kepada pemilik syarikat perindustrian kayu. Mereka berkahwin dan dikurniakan dengan seorang anak perempuan, Suhana walaupun perkahwinan mereka tidak direstui oleh ayah Intan, Kamal.

Kamal telah menyuruh Syukri bekerja di kilangnya. Satu hari, Syukri dituduh pecah amanah. Malangnya, Syukri gagal membela diri dan dipenjarakan akibat kesalahan yang tidak dilakukannya. Setelah dibebaskan, Syukri telah bertekad untuk membersihkan namanya demi menambat hati Intan semula dan mendapatkan hak jagaan anaknya Suhana. Adakah perjuangan cinta seorang suami dan ayah ini berpihak kepadanya?

Pelakon

Pelakon utama
 Johan As'ari sebagai Syukri
 Trisha Ooi sebagai Intan

Pelakon pembantu
 Faizal Hussein sebagai Tuan Kamal
 Kodi Rasheed sebagai Zaki
 Natasya Mahyan sebagai Fatimah
 Khatijah Tan sebagai Mak Milah
 Sherie Merlis sebagai Khalida
 Sharifah Fathimah Hawra sebagai Suhana
 Hazeeq Dean sebagai Taufiq
 Syahmie Thsaqeef sebagai Epul

Pelakon undangan & Penampilan khas
 Jeri Jamalullail (Jeri Shades) sebagai Jebat

 Penerbitan dan siaran 
Drama Menanti Senja menyusuli drama Hati Tercarik Luka. Ia merupakan drama terbitan syarikat Malaysia iaitu Anomali Media & Production dan diarahkan oleh Faizal Nadxaman. Ia ditayangkan bermula 17 Januari 2024 di TV3 melalui Slot Samarinda pada hari Isnin sehingga Khamis, pukul 10.00 malam waktu tempatan. Menanti Senja juga boleh ditonton melalui platform Tonton. Drama ini mempunyai 15 episod penayangan.

Runut bunyi
 "Sinar Sunyi" – Hariz Fayahet
 "Jaga Dia" – Daniesh Suffian

Rujukan

Pautan luar

Kategori:Siri drama televisyen Malaysia berbahasa Melayu 2024
Kategori:Rancangan TV3